กฎกระทรวง
กฎกระทรวง
ฉบับที่
5 (พ.ศ. 2536)
ออกตามความในพระราชบัญญัติพันธุ์พืช
พ.ศ.
2518
-------------

 อาศัยอำนาจตามความในมาตรา
5 และมาตรา 26 แห่งพระราชบัญญัติ
พันธุ์พืช พ.ศ. 2518 มาตรา 14 มาตรา 19 และมาตรา 27
แห่งพระราชบัญญัติพันธุ์พืช
พ.ศ. 2518 ซึ่งแก้ไขเพิ่มเติมโดยพระราชบัญญัติพันธุ์พืช
(ฉบับที่ 2) พ.ศ. 2535
รัฐมนตรีว่าการกระทรวงเกษตรและสหกรณ์ออกกฎกระทรวงไว้
ดังต่อไปนี้
 ข้อ
1 ให้ยกเลิกกฎกระทรวง ฉบับที่ 1
(พ.ศ. 2521) ออกตาม
ความในพระราชบัญญัติพันธุ์พืช พ.ศ. 2518
 ข้อ
2 ผู้ใดประสงค์จะขออนุญาต รวบรวม
ขาย นำเข้า ส่งออก หรือ
นำผ่านซึ่งเมล็ดพันธุ์ควบคุมเพื่อการค้าให้ยื่นคำขอรับใบอนุญาตต่อพนักงานเจ้าหน้าที่
ตามแบบท้ายกฎกระทรวง ดังนี้
 (1)
คำขอรับใบอนุญาต รวบรวม ขาย นำเข้า หรือส่งออกซึ่งเมล็ดพันธุ์
ควบคุมเพื่อการค้าให้ใช้แบบ พ.พ. 1
 (2)
คำขอรับใบอนุญาตนำผ่านซึ่งเมล็ดพันธุ์ควบคุมเพื่อการค้า ให้ใช้แบบ พ.พ. 2
 ข้อ
3 ใบอนุญาตให้ใช้ตามแบบท้ายกฎกระทรวง
ดังนี้
 (1)
ใบอนุญาตรวบรวมเมล็ดพันธุ์ควบคุมเพื่อการค้า ให้ใช้แบบ พ.พ. 3
 (2)
ใบอนุญาตขายเมล็ดพันธุ์ควบคุม ให้ใช้แบบ พ.พ. 4
 (3)
ใบอนุญาตนำเข้าซึ่งเมล็ดพันธุ์ควบคุมเพื่อการค้า ให้ใช้แบบ พ.พ. 5
 (4)
ใบอนุญาตส่งออกซึ่งเมล็ดพันธุ์ควบคุมเพื่อการค้า ให้ใช้แบบ พ.พ. 6
 (5)
ใบอนุญาตนำผ่านซึ่งเมล็ดพันธุ์ควบคุมเพื่อการค้า ให้ใช้แบบ พ.พ. 7
 ข้อ
4
ผู้รับใบอนุญาตรวบรวมเมล็ดพันธุ์ควบคุมเพื่อการค้า ต้องปฏิบัติดังนี้
 (1)
จัดทำบัญชีการรวบรวมเมล็ดพันธุ์ควบคุมเพื่อการค้าทุกคราว โดย
แสดงชื่อเมล็ดพันธุ์ควบคุม ชื่อผู้ปลูก แหล่งปลูก
วันเดือนปีที่ปลูก และปริมาณ ตลอดจน
หลักฐานวันเดือนปีที่ทำการทดสอบ
 (2)
จัดเก็บตัวอย่างเมล็ดพันธุ์ควบคุมแต่ละชนิดและแต่ละพันธุ์ที่ผู้รับ
ใบอนุญาตได้รวบรวมไว้ทุกคราว
โดยให้มีปริมาณพอสมควรและเก็บไว้เป็นเวลา
ไม่น้อยกว่าหนึ่งปี ทั้งนี้ เพื่อการทดสอบหรือตรวจสอบ
 ข้อ
5
ผู้รับใบอนุญาตนำเข้าซึ่งเมล็ดพันธุ์ควบคุมเพื่อการค้า ต้องปฏิบัติดังนี้
 (1)
แจ้งรายการนำเข้าซึ่งเมล็ดพันธุ์ควบคุมเพื่อการค้าทุกคราวตาม
แบบ พ.พ. 8 ท้ายกฎกระทรวงนี้
ต่อพนักงานเจ้าหน้าที่ก่อนวันนำเข้า
 (2)
จัดเก็บตัวอย่างเมล็ดพันธุ์ควบคุมแต่ละชนิดและแต่ละพันธุ์ ที่ผู้รับ
ใบอนุญาตได้นำเข้าทุกคราว
โดยให้มีปริมาณพอสมควรและเก็บไว้เป็นเวลาไม่น้อยกว่า
หนึ่งปี ทั้งนี้ เพื่อการทดสอบหรือตรวจสอบ
 ข้อ
6
ผู้รับใบอนุญาตส่งออกซึ่งเมล็ดพันธุ์ควบคุมเพื่อการค้าต้องแจ้งรายการ
ส่งออกซึ่งเมล็ดพันธุ์ควบคุมเพื่อการค้าทุกคราวตามแบบ พ.พ.
9 ท้ายกฎกระทรวงนี้
ต่อพนักงานเจ้าหน้าที่ก่อนวันส่งออก
 ข้อ
7 ผู้รับใบอนุญาตตามมาตรา 17
ต้องจัดสถานที่เก็บเมล็ดพันธุ์ควบคุม
ตามที่ระบุไว้ในใบอนุญาตโดยให้มีระบบการรักษาความสะอาด
การถ่ายเทอากาศ และ
ความปลอดภัยตามความจำเป็น
 ข้อ
8 ผู้รับใบอนุญาตตามมาตรา 17
ผู้ใดประสงค์จะขอต่ออายุใบอนุญาต
ให้ยื่นคำขอตามแบบ พ.พ. 10 ท้ายกฎกระทรวงนี้
ก่อนที่ใบอนุญาตสิ้นอายุไม่น้อยกว่า
สิบห้าวัน
 การอนุญาตให้ต่ออายุใบอนุญาตให้ออกใบอนุญาตตามแบบใบอนุญาตเดิม
ให้ใหม่
 ข้อ
9 ผู้รับใบอนุญาตตามมาตรา 17
ที่ใบอนุญาตสูญหายหรือถูกทำลาย
ในสาระสำคัญให้ยื่นคำขอรับใบแทนใบอนุญาตตามแบบ พ.พ. 11
ท้ายกฎกระทรวงนี้
 ใบแทนใบอนุญาตให้ใช้ตามแบบใบอนุญาตเดิม
โดยมีข้อความว่า `ใบแทน'
ด้วยหมึกสีแดงกำกับไว้ที่กึ่งกลางด้านบน
 ข้อ
10 ผู้รับใบอนุญาตตามมาตรา 17
ผู้ใดประสงค์จะย้ายสถานที่
รวบรวมเมล็ดพันธุ์ควบคุมเพื่อการค้า
สถานที่ขายเมล็ดพันธุ์ควบคุม สถานที่นำเข้า
ซึ่งเมล็ดพันธุ์ควบคุมเพื่อการค้า
สถานที่ส่งออกซึ่งเมล็ดพันธุ์ควบคุมเพื่อการค้า หรือ
สถานที่เก็บเมล็ดพันธุ์ควบคุม
จากสถานที่ที่ระบุไว้ในใบอนุญาต ให้ยื่นคำขอตามแบบ
พ.พ. 12 ท้ายกฎกระทรวงนี้ พร้อมด้วยใบอนุญาตตามประเภท
ใบอนุญาตของตน
และแสดงแผนผังของสถานที่แห่งใหม่ไว้ด้วย
 ข้อ
11
ในกรณีที่เห็นสมควรอนุญาตให้ย้ายสถานที่ตามคำขอที่ผู้รับใบอนุญาต
ยื่นตามข้อ 10
ให้พนักงานเจ้าหน้าที่บันทึกแก้ไขการย้ายสถานที่ลงในใบอนุญาตนั้น และ
ลงชื่อกำกับการแก้ไขไว้พร้อมทั้งออกหนังสือแสดงว่าอนุญาตให้ย้ายสถานที่ได้ไว้เป็น
หลักฐานด้วย
 ข้อ
12 การยื่นคำขอตามกฎกระทรวงนี้
ในกรุงเทพมหานคร ให้ยื่น ณ
กองควบคุมพืชและวัสดุการเกษตร กรมวิชาการเกษตร
ในจังหวัดอื่นให้ยื่น ณ สำนักงาน
เกษตรจังหวัดนั้น ๆ หรือ ณ กองควบคุมพืชและวัสดุการเกษตร
กรมวิชาการเกษตร
 ข้อ
13 ใบอนุญาตตามข้อ 2 แก่กฎกระทรวง
ฉบับที่ 1 (พ.ศ. 2521)
ออกตามความในพระราชบัญญัติพันธุ์พืช พ.ศ. 2518
ให้ใช้ได้ต่อไปจนกว่าใบอนุญาตนั้น
จะสิ้นอายุ

 ให้ไว้
ณ วันที่ 7 กรกฎาคม พ.ศ. 2536
  นิพนธ์ พร้อมพันธุ์
 
รัฐมนตรีช่วยว่าการกระทรวงเกษตรและสหกรณ์

+-------------------------------------------------------------------------------------------------+
หมายเหตุ:-
เหตุผลในการประกาศใช้กฎกระทรวงฉบับนี้ คือ โดยที่มาตรา 14
มาตรา 19 และมาตรา 27 แห่งพระราชบัญญัติพันธุ์พืช พ.ศ. 2518
ซึ่งแก้ไขเพิ่มเติม
โดยพระราชบัญญัติพันธุ์พืช (ฉบับที่ 2) พ.ศ. 2535 และมาตรา
26 แห่งพระราชบัญญัติ
พันธุ์พืช พ.ศ. 2518
กำหนดให้การขออนุญาตและการอนุญาตให้รวบรวม ขาย นำเข้า 
ส่งออก หรือนำผ่านซึ่งเมล็ดพันธุ์ควบคุมเพื่อการค้าการขอต่ออายุใบอนุญาต
การขอ
ใบแทนใบอนุญาตการขออนุญาตย้ายสถานที่รวมรวม ขาย นำเข้า
ส่งออก หรือนำผ่าน
ซึ่งเมล็ดพันธุ์ควบคุมเพื่อการค้า
หรือสถานที่เก็บเมล็ดพันธุ์ควบคุม เป็นไปตามหลักเกณฑ์ 
วิธีการ และเงื่อนไขที่กำหนดในกฎกระทรวง
จึงจำเป็นต้องออกกฎกระทรวงนี้